Mount Scenery

Mount Scenery ta un seru volkániko na Saba, isla den Karibe Hulandes. Su top tin un altura di 877 meter i ta e punta mas altu di e isla komo di Karibe Hulandes i Reino Hulandes. Desde e reforma konstitushonal di e islanan di Karibe Hulandes e ta tambe e punta mas altu di pais Hulanda.«Mt. Scenery», Discover Saba. Dia 2 di sèptèmber 2019 a proklamá e seru for di altura di 550 meter pariba komo parke nashonal bou nòmber di Mount Scenery Nature Park.Mount Scenery National Park

 Geologia 
Mount Scenery ta e kumbre di e stratovolkan di kua e isla di Saba a surgi. E último erupshon di e volkan tabata na 1640, poko promé ku e promé oropeonan a pisa tera riba e isla. Saba, Global Volcanism Program. Aunke e ta inaktivo pa algun siglo e ta ainda konsiderá un peliger potensial. E volkan tin un forma kóniko i ta distinto for di e volkan The Quill na Sint Eustatius. Segun geólogonan e ta karece di un krater real; net bou di e top tin un pròp di lava, riba kual a forma un mondi di neblina.

 Turismo 
E volkan ta un di e atrakshonnan turístiko mayó di Saba, despues di sambuyamentu. Por subi yega e kumbre via e ruta di "Mount Scenery hiking trail", ku ta ensera un trapi di no menos ku 1064 steps ku ta kuminsa na Windwardside. Riba dianan kla por mira desde e kumbre e siguiente islanan: Sint Eustatius, Montserrat i Sint Kitts i Nevis. Ademas for di e punta mas altu lo por mira e isla di Sint Maarten, Sint Barth i Anguilla.

Desde 2016 ta organisá anualmente e "Sea-to-Scenery Race", un kareda pa subi e top ku ta tuma lugá den e wikent pegá ku Dia di Saba.

 Literatura 

 Mt. Scenery National Park - The Kingdom of the Netherlands, United Nations Environment Program (2018)

Category:Saba
Category:Geografia